Source: https://www.clujust.ro/modificari-importante-in-regulamentul-privind-examenul-de-primire-in-profesia-de-avocat/
Timestamp: 2019-08-20 11:47:42+00:00

Document:
Modificări importante în Regulamentul privind examenul de primire în profesia de avocat - CLUJUST
Acasă » AVOCATURA » Modificări importante în Regulamentul privind examenul de primire în profesia de avocat
CluJust 08/06/2016 AVOCATURA Spune-ți părerea!
Consiliul Uniunii Naționale a Barourilor din România a adoptat o hotărâre de modificare a Regulamentului privind origanziarea examenului de primire în profesia de avocat. Astfel, nu se mai admit adeverințe provizorii pentru dovedirea promovării examenului de licență, nu se mai scrie ”nu cunosc” la subiectele la care candidatul nu știe răspunsul, iar candidatul admis care nu se înscrie în baroul în termen de 2 ani este decăzut din dreptul de a solicita înscrierea în barou.
HOTĂRÂREA Nr. 96/04.06.2016 privind modificarea și completarea Regulamentului – cadru privind organizarea examenului de primire în profesia de avocat şi admitere în cadrul Institutului Naţional pentru Pregătirea şi Perfecţionarea Avocaţilor (în vederea dobândirii titlului profesional de avocat stagiar) şi de primire în profesia de avocat a persoanelor care au absolvit examenul de definitivat în alte profesii juridice
Articolul 1 alin. (6) din Regulamentul de examen se abrogă.
(6) Metodologia, tematica de examen, materiile de examen şi conţinutul subiectelor de examen asigură respectarea caracterului preponderent teoretic sau preponderent practicaplicativ al examenului.
Articolul 7 alin. (4) din Regulamentul de examen se modifică şi va avea următorul conținut:
(4) La înscrierea candidaţilor, barourile vor pune la dispoziţia acestora cererea tipizată. Tematica şi bibliografia stabilite pentru examen (Anexa nr. 3) vor fi publicate pe paginile de internet ale U.N.B.R. și I.N.P.P.A.
Articolul 7 alin. (5) din Regulamentul de examen se modifică şi va avea următorul conținut:
(5) Cererea de înscriere la examen însoţită de actele menţionate la alin. (8), care formează dosarul de înscriere la examen, se depune de candidat, în două exemplare, la sediul baroului în care candidatul doreşte să exercite profesia.
Articolul 7 alin. (13) din Regulamentul de examen se modifică şi va avea următorul conținut:
(13) Contestaţiile se soluţionează, prin hotărâre definitivă, de către Comisia de examen.
Articolul 7 alin. (21) din Regulamentul de examen se abrogă
(5) Cererea de înscriere la examen însoţită de actele menţionate la alin. (8), care formează dosarul de înscriere la examen, se depune de candidat, în două exemplare, cu cel puţin 25 de zile înainte de data examenului, la sediul baroului în care candidatul doreşte să exercite profesia
Articolul 8 din Regulamentul de examen se modifică şi va avea următorul conținut:
Art. 8. Comisia de examen este desemnată de Comisia Permanentă a U.N.B.R., pe baza propunerilor barourilor
Articolul 9 alin. (6) din Regulamentul de examen se modifică şi va avea următorul conținut:
(6) Membrii Comisiei de elaborare a subiectelor nu vor putea face parte din Comisia de soluţionare a contestațiilor la barem, la aceeași disciplină de examen.
Articolul 10 alin. (2) din Regulamentul de examen se modifică şi va avea următorul conținut:
(2) Vicepreşedinţii Comisiei de examen sunt directorul I.N.P.P.A. şi directorii centrelor teritoriale I.N.P.P.A. unde se desfăşoară exa­menul. Pentru motive temeinice, Comisia Permanentă poate desemna şi alţi membri ai Comisiei Permanente.
Articolul 14 alin. (3), lit. a), liniuța a 6-a din Regulamentul de examen se modifică şi va avea următorul conținut:
– subiectele să urmărească şi verificarea capacitaţii candidaţilor de a utiliza cunoştinţele teoretice în cadrul unui / unor caz(uri) practic(e).
Articolul 17 alin. (5) din Regulamentul de examen se abrogă.
Articolul 21 alin. (3) din Regulamentul de examen se modifică şi va avea următorul conținut:
(3) Contestaţiile se soluţionează de Comisia de soluţionare a contestaţiilor, în cel mult 48 de ore de la expirarea termenului de contestare. Baremul definitiv stabilit în urma solu­ţionării contestaţiilor se publică de îndată pe pagina web a I.N.P.P.A. şi la sediul acesteia, precum şi la localurile unde se desfăşoară examenul. Solu­ţiile se motivează în termen de 3 zile, calculate începând de la termenul prevăzut pentru finalizarea soluţionării contestaţiilor. Motivarea este pusă la dispoziția Comisiei Permanente.
Articolul 27 alin. (7), liniuța 1 din Regulamentul de examen se modifică şi va avea următorul conținut:
– certificatul de naştere, în copie certificată
Articolul 27 alin. (12) din Regulamentul de examen se modifică şi va avea următorul conținut:
(12) Contestaţiile se soluţionează, prin hotărâre definitivă, de către Comi­sia de examen.
Articolul 27 alin. (14) din Regulamentul de examen se modifică şi va avea următorul conținut:
(14) Comisia de exa­men, prin membrii anume desemnaţi, va finaliza verificările privind înde­plinirea condiţiilor prevăzute la art. 2 alin. (4). În situaţia în care se constată neîndeplinirea de către candidat a condiţiilor prevăzute la art. 2 alin. (4), Comisia de examen va comunica, de îndată, rezultatul verificării candidatului aflat într-o astfel de situaţie. Contestaţia la rezultatul verifi­cării va fi formulată în cel mult 24 de ore de la comunicare şi va fi solu­ţionată de Preşedintele comisiei de examen. Rezultatul soluţionării contestaţiei este definitiv.
Articolul 32 din Regulamentul de examen se abrogă.
Articolul 34 din Regulamentul de examen se modifică şi va avea următorul conținut:
Art. 34. – Pentru cazurile în care prezentul regulament stipulează că un document urmează să fie afişat la sediile U.N.B.R. / I.N.P.P.A. / barourilor / centrul de examen a examenului, anunţul se va afişa de îndată pe panoul de afişaj sau, după caz, pe/la uşa de intrare în sediul acestora, ori pe pagina de internet a respectivelor instituţii.
Regulamentul republicat și tematica de examen
Calendarul înscrierilor și data de examen
Tags avocat examen examenul hotarare modificări profesia regulament UNBR
Anterior Cinci tineri reținuți de DIICOT Cluj pentru trafic de cannabis și etnobotanice
Următor Medicul Ioan Dobrescu, condamnat la 3 ani închisoare cu suspendare pentru luare de mită

References: Articolul 1

Articolul 7

Articolul 7

Articolul 7

Articolul 7

Articolul 8

Articolul 9

Articolul 10

Articolul 14

Articolul 17

Articolul 21

Articolul 27

Articolul 27

Articolul 27

Articolul 32

Articolul 34